Minħabba li żbroffa aktar drenaġġ fit-toroq ta' San Pawl il-Baħar, il-Korporazzjoni għas-Servizzi tal-Ilma (WSC) qalet li se tkun qed issewwi xi ħsara maġġuri fin-netwerk ta' drenapp. Il-Ħamis li għadda, it- Times of Malta rrapportaw li t-tfal tal-Iskola Primarja ta' San Pawl il-Baħar kellhom jgħaddu mid-drenaġġ biex jaslu sa fejn l-iskola tagħhom. Il-kandidata Nazzjonalista u kunsilliera fil-Kunsill Lokali ta' San Pawl il-Baħar Graziella Galea tefgħet filmat qasir fuq il-paġna uffiċjali tagħha fuq Facebook biex tilmenta li qed jerġa' joħroġ id-drenaġġ minn triq fil-lokalità. Anke d-Deputat Nazzjonalista Robert Cutajar kiteb fuq il-paġna personali tiegħu fuq Facebook biex jilmenta fuq din il-problema. "Is-sitwazzjoni f'San Pawl il-Baħar għadha waħda inkwetanti u mhix aċċettabbli. Hemm bżonn azzjoni mmedjata fl-interess tar-residenti, l-għalliema u l-istudenti," kiteb fuq il-post. Il-WSC spjegat fi stqarrija li se jkun hemm investiment fl-infrastruttura tad-drenaġġ tal-lokalità minħabba ż-żieda sostanzjali fid-domanda li jaf wassal għal dan il-ħsara. Din mhux l-ewwel darba li l-problema ta' drenaġġ f'San Pawl il-Baħar kienet irrappurtata. F'Awwissu, il-WSC kellha tagħmel xogħol ta' manutenzjoni fi Triq il-Ħalel f'Buġibba wara li l-kunsilliera Galea telgħet filmat li wera aktar drenaġġ jitla' fil-wiċċ tat-triq. Każ simili ta' drenaġġ f'San Pawl il-Baħar: Indirizzata problema ta' ħruġ ta' drenaġġ f'Buġibba Għandek xi ritratti jew kummenti fuq il-problema tad-drenaġġ f'Malta? Ikkummenta hawn taħt jew ibagħtlina fuq info@newsbook.com.mt jew Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618a0e82b844c_rand.td-a-rec-img{text-align:left}.td_uid_3_618a0e82b844c_rand.td-a-rec-img img{margin:0 auto 0 0}